
2024.gada 26.septembra iepirkuma līguma 
Par vienotās ugunsdrošības un civilās aizsardzības platformas izstrādi, 
ieviešanu un uzturēšanu 
Nr 14-1-12/120/24

Vienošanās protokols Nr.5
Datums skatāms laika
zīmogā 				     14-1-11/34/26							

Iekšlietu ministrijas Informācijas centrs, reģistrācijas numurs 90000289913, tā priekšnieka Āra Dzērvāna personā, kurš rīkojas saskaņā ar Ministru kabineta 2016. gada 20. septembra noteikumiem Nr. 616 „Iekšlietu ministrijas Informācijas centra nolikums” (turpmāk – Pasūtītājs), no vienas puses, un
AS “Emergn”, reģistrācijas numurs 40003275598, ko saskaņā ar statūtiem pārstāv tās valdes priekšsēdētājs Aldis Ērglis, (turpmāk – Izpildītājs), no otras puses,
(abi kopā turpmāk – Puses, bet katrs atsevišķi – Puse), ievērojot Pušu starpā 2024.gada 26.septembra noslēgto iepirkuma līgumu  (turpmāk – Līgums) Par vienotās ugunsdrošības un civilās aizsardzības platformas izstrādi, ieviešanu un uzturēšanu (turpmāk – Līgums) un pamatojoties uz Līguma 2.4. un 5.2.punktiem, kā arī saskaņā ar Līguma 1.pielikuma “Tehniskā specifikācija” (turpmāk – Tehniskā specifikācija) 5.10.3.punktu, Puses vienojas par Līguma priekšmeta papildinājumiem (turpmāk - Izmaiņu pieprasījumi), kuri radušies Tehniskajā specifikācijā noteikto prasību precizēšanas gaitā, kas tiks realizēti par papildu samaksu. Izmaiņu pieprasījumam ir veikta darbietilpības novērtēšana atbilstoši Tehniskās specifikācijas 5.1.8.punktā noteiktajam (vienošanās protokola 1.pielikums).

1. Papildināt Līgumu ar jaunām prasībām:
1.1. IP-14 Dizaina bibliotēka VUCAP izstrādei un uzturēšanai
1.1.1. Lai nodrošinātu vienotu vizuālo un funkcionālo standartu VUCAP, nepieciešams izveidot dizaina sistēmu jeb VUCAP bibliotēku, kas satur līdz 80 komponentēm, kuras ir atkārtoti izmantojamas sistēmas izstrādē un uzturēšanā:
1.1.1.1. Krāsu paletei, tipogrāfijai, pamata komponentēm, navigācijas komponentēm, datu attēlošanas komponentēm jāatbilst dokumentam “Sistēmas vizuālā noformējuma un izmantojamo stilu apraksts" un "Sistēmas vizuālo elementu un stilu lietošanas vadlīnijas"” IeM_IC-eLIETA-VisualDesing-VDL13.12.2024. versija 3.00
2. Pēc programmatūras sekmīgas uzstādīšanas pirmsprodukcijas vidē 10 (desmit) darba dienu laikā identificēto trūkumu novēršanas kārtība ir noteikta Līguma 4.5.punktā. Izmaiņu pieprasījumu var tikt piegādāti Izpildītājām testēšanai gan atsevišķi, gan nodevuma ietvaros, kopā ar citiem programmatūras papildinājumiem.
3. Ja darbu izpildes laikā tiek identificētas atkarības, kuru dēļ pasūtīto darbu nav iespējams realizēt pilnībā vai daļēji un kuru novēršana nav vienpersoniskā Izpildītāja atbildībā, darbu izpildes termiņš tiek pagarināts par laika periodu, kas bija nepieciešams atkarības novēršanai no tās identificēšanas brīža.
4. Izmaiņu pieprasījuma piegāde satur:
4.1. Komponenšu bibliotēkas pirmkodu;
4.2. Komponenšu aprakstu un individuālus lietošanas piemērus (story-book).
5. Izmaiņu pieprasījumu nodošana-pieņemšana un apmaksa tiek veikta saskaņā ar Līguma 2.5.3.1. un 2.5.3.2.punktiem.
6. Pasūtītājs pasūta Izmaiņu pieprasījumu sarakstā iekļautos darbus atbilstoši saskaņotajām prasībām par darbietilpības novērtējumā norādīto cenu un Izpildītājs apņemas par norādīto samaksu tos izpildīt.
7. Līguma grozījumi stājas spēkā to abpusējas parakstīšanas dienā. Līguma grozījumi ir Līguma neatņemama sastāvdaļa.
8. Šī vienošanās protokola darbu izpildes summa ir 73 216,00 EUR (septiņdesmit trīs tūkstoši divi simti sešpadsmit euro un nulle centi) bez pievienotās vērtības nodokļa (turpmāk – PVN). Papildus punktā minētai summai Pasūtītājs maksā pievienotās vērtības nodokli saskaņā ar spēkā esošo nodokļa likmi.
9. Šī vienošanās protokola darbu izpildes termiņš: 2026. gada 2. aprīlis.
10. Pušu pārstāvji Līguma grozījumus paraksta ar drošu elektronisko parakstu, kas satur laika zīmogu. Līguma grozījumu parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejama abpusēji parakstīti Līguma grozījumi elektroniskā formātā. Šie grozījumi ir sagatavoti uz 2 (divām) lapām.
11. Dokumenta parakstītāji: 

	Pasūtītājs:
	Izpildītājs:

	Iekšlietu ministrijas Informācijas centrs
	Emergn AS

	Priekšnieks
(paraksts*) Ā.Dzērvāns
	
Valdes priekšsēdētājs
(paraksts*) A.Ērglis




*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

